Gavekort til 90 butikker Køb gavekort til FRB.C Shopping og giv en gave, der passer alle. Gælder op til 3 år.

Kan anvendes i alle 90 butikker. Thiele, Humac, Ecco og Tinderbox er dog undtaget, samt der kan være nye butikker, der ikke er oprettet i systemet. På Apoteket kan gavekort anvendes til alle varer undtagen de apoteksforbeholdte lægemidler, hvilket gælder både visse håndkøbspræparater og alle receptpligtige lægemidler.

Et smukt kort medfølger, hvor du kan skrive en hilsen til modtager, samt en kuvert.

Et gavekort kan lyde på alt mellem 100 og 3.000 kr.

Gavekortbeløb kan i gyldighedsperioden udbetales mod et gebyr på 25 kr.

Returneres en vare købt med gavekort, udbetaler butikken ikke pengene, men giver et gavekort gældende til den pågældende butik.

I et kalenderår efter gavekortets udløb kan det resterende beløb overføres til et nyt gavekort, eller udbetales.

Gavekort, gaven der passer alle

Vi har alle prøvet at give en gave, hvor tanken var god, men det viste sig at gaven ikke passede modtageren. Det problem løses let med et gavekort til FRB.C Shopping.

På den måde kan modtageren få lige præcis det, han eller hun ønsker sig allermest.

Personliggør dit gavekort

Det personlige bibeholdes ved, at du skriver en lille hilsen på det smukke kort, der følger med gavekortet. Fortæl eksempelvis at du giver et gavekort for at give modtageren mulighed for at vælge den helt rigtige gave fra dig. Det kan således også fungere som bidrag til en større gave.

Lommepenge på gavekort

Hvis du ønsker, at dit barn skal have egne penge uden brug af kontanter, kan et gavekort til FRB.C Shopping være en løsning. Brug kortet til at lære dit barn at håndtere det mindre beløb på et gavekort, før du risikerer hele bankkontoen med et debitkort. Der kan stå fra 100 kr. til 3.000 kr. på gavekortet.

Pas godt på dit gavekort

Dit gavekort kan sammenlignes med at have kontanter. Pas derfor godt på, at du ikke mister det. Vi opfordrer dig til at skrive gavekortnummeret ned eller tage et billede af det. På den måde har vi de bedste muligheder for eventuelt at kunne hjælpe dig, hvis du mister dit gavekort.

Køb gavekortet online eller i Informationen i FRB.C

Gavekort til FRB.C Shopping kan købes online her. Kortet leveres med et personligt kort til din hilsen.

Med gavekortet til FRB.C Shopping har du, i tre år fra købsdatoen, mulighed for at bruge dit gavekort i alle 90 butikker (enkelte butikker kan være undtaget).

Du kan betale for gavekort med Dankort, Visa, Visa Electron, Mastercard, Maestro og JCB.

Når du køber gavekortet online, kan du vælge mellem, at få kortet tilsendt med Post Nord eller, at få det tilsendt på e-mail.

Gavekort på e-mail – leveres på e-mail inden for én time

Vælges denne løsning, bliver en gavekort-voucher tilsendt til din eller anden modtagers e-mail adresse. Bemærk at voucheren skal ombyttes til et fysisk gavekort i Informationen i FRB.C og voucheren er gyldig i 6 måneder. Hvis voucher perioden skal forlænges udover 6 måneder og op til 12 måneder, tages et gebyr på 100 kr.. Denne løsning er god for dig, som er ude i sidste øjeblik.

Gavekort send med Post Nord – sendes dagligt på hverdage inden kl. 15.00.

Ønsker du at få et fysisk gavekort sendt med posten? Vi sender gavekort med Post Nord med gældende takster.